Høgskolen i Ålesund

Høgskolen i Ålesund (HiÅ eller HIALS) ble etablert 1. august 1994 og hadde pr. 2015 rundt 2000 studenter og 200 ansatte. Høgskolen var en av 24 statlige høgskoler i Norge og var et resultat av at fem statlige høgskoler i Ålesund ble slått sammen som en del av Høgskolereformen i 1994.

Fra første januar 2016 ble HiÅ, Høgskolen i Gjøvik, Høgskolen i Sør-Trøndelag og Norges teknisk-naturvitenskapelige universitet organisert som ett universitet under navnet Norges teknisk-naturvitenskapelige universitet (NTNU).Regjeringens omtale av fusjonen, Kgl. res. 19. juni 2015 NTNU i Ålesund er en direkte videreføring av HiÅ.

Høgskolen tilbød vel 100 fag- og profesjonsstudier innen ingeniørfag, sykepleie, bioingeniør, maritime- og økonomisk-administrative fag. Disse kunne tas i varierende lengder fra årsstudium til bachelorgrader og mastergrader,  i tillegg til en rekke kurs-, etter- og videreutdanninger.

I 2015 var Høgskolens fem avdelinger:
 Avdeling for teknologi- og ingeniørfag (AIR)
 Avdeling for internasjonal markedsføring (AIM)
 Avdeling for helsefag (AHF)
 Avdeling for biologiske fag (ABF)
 Avdeling for maritim teknologi og operasjoner (AMO)

Se også
 Studentsamskipnaden for Sunnmøre

Referanser

Eksterne lenker
 NTNU i Ålesunds offisielle nettsted
 Høgskolen i Ålesund
 Ålesund studentsamfunn
 Næringslivsutvalget(NLU)
 Start HiALS
 Bilde av høgskolen

Kategori:NTNUs historie
Kategori:Statlige høgskoler i Norge
Kategori:Tidligere høgskoler i Norge
Kategori:Skoler i Ålesund
Kategori:Utdanningsinstitusjoner etablert i 1994
Kategori:Utdanningsinstitusjoner nedlagt i 2015